एक अप्रैल से राज्य में पूर्णत: शराबबंदी करने की मांग की
पटना | बिहारस्टेट लेक्योर ट्रेडर्स एसोसिएशन ने एक अप्रैल से राज्य में पूर्ण शराबबंदी की मांग की है। संघ का मानना है कि बच्चों और महिलाओं में शराब की लत बकार्डी बियर और बकार्डी कोला जैसे उत्पादों से लगी है, इसीलिए इसपर प्रतिबंध लगे। मद्य निषेध पूर्णत: लागू हो। अन्य किसी विधि और रास्ते से शराब की बिक्री की छूट जनता और व्यवसायियों से धोखा है। बिहार में एक अप्रैल 2016 से पूर्ण शराबबंदी लागू हो। संघ के प्रतिनिधि आक्रोशित हैं कि सरकार उनकी मांगों का संज्ञान नहीं ले रही है संघ ने मांग की है कि देसी और विदेशी शराब पर प्रतिबंध एक साथ और एकसमान लगना चाहिए। बिहार स्टेट लेक्योर ट्रेडर्स एसोसिएशन के सचिव चन्द्रशेखर ने कहा कि यदि सरकार उनके प्रति इसी प्रकार असंवेदनशील रही तो शराब व्यवसायी उग्र प्रदर्शन, भूख हड़ताल पर जाने को मजबूर होंगे।
hin_Deva hin_Deva